EUROOPAN YHTEISÖJEN KOMISSIO 
Bryssel, 08.07.1999 
KOM(1999)3501opull. 
KOMISSION TIEDONANTO NEUVOSTOLLE 
NIGERIN KANSSA KÄYTYJEN, AKT-EY-YLEISSOHMUKSEN 366a 
ARTIKLAN MUKAISTEN NEUVOTTELUJEN PÄÄTTÄMISESTÄ SEKÄ 
TARVITTAVIEN TOIMIEN TOTEUTTAMISESTA 
Komission tiedonanto neuvostolle 
Nigerin kanssa käytyjen, AKT-EY-yleissopimuksen 366a 
artiklan mukaisten neuvottelujen päättämisestä sekä 
tarvittavien toimien toteuttamisesta 
1. PERUSTELUT 
Nigerin presidentti Ibrahim Bare Mainassara joutui salamurhan uhriksi Niameyn 
lentokentällä perjantaina 9. huhtikuuta. Teon takana oli hänen oma henkivartiokaartinsa. 
Nigerin ilmavoimat ryhtyivät 11. huhtikuuta seuraaviin toimenpiteisiin: 
• perustuslain soveltamisen keskeyttäminen 
• kansalliskokouksen, hallituksen ja korkeimman oikeuden hajottaminen 
• kansallisen sovitteluneuvoston asettaminen toimimaan täysin valtuuksin yhdeksän 
kuukauden pituisena siirtymäkautena. 
Kansainvälinen yhteisö tuomitsi vallankaappauksen välittömästi. 
Euroopan unioni on tuominnut vallankaappauksen, vaatinut nopeaa palaamista 
demokratiaan ja aloittanut neuvottelut AKT:n/Nigerin kanssa noudattaen neljännen 
AKT-EY-yleissopimuksen 366a artiklan mukaista neuvottelumenettelyä tilanteen 
yksityiskohtaiseksi arvioimiseksi. Tarkoituksena oli korostaa, miten tärkeänä Euroopan 
unioni pitää yleissopimuksen 5 artiklassa mainittujen perusasioiden noudattamista, sekä 
selvittää Nigerian aikomukset niiden noudattamisen suhteen. 
Neuvottelut pidettiin Brysselissä 18. toukokuuta (neuvoston asiakirja nro 7729/99) 
avoimen ja rakentavan ilmapiirin vallitessa. Pysyvien edustajien komitean puheenjohtaja 
esitti Euroopan unionin puolesta lausuman, jossa vaadittiin seuraavia asioita: 
• ihmisoikeuksien ja demokratian periaatteiden täysimääräinen noudattaminen 
• uskottava ja todennettavissa oleva aikataulu demokratiaan palaamiselle 
• avoimet, vapaat ja oikeudenmukaiset vaalit 
• moniarvoisuus ja avoimuus, mihin sisältyy myös lehdistön vapaus 
• täydet valtuudet siviilihallinnolle 
• kansallisen sovitteluneuvoston jäsenten vaalikelpoisuuden menetys tulevissa 
vaaleissa 
• presidentti Baren murhaan liittyvien seikkojen tutkiminen 
• säännöllisin väliajoin annettavat kertomukset saavutetusta edistyksestä 
siirtymäkauden aikana 
Nigerin valtuuskunta, jota johti maan ulkoministeri, antoi yleistietoja vallankaappauksen 
poliittisesta, taloudellisesta ja sosiologisesta taustasta. Valtuuskunta vakuutti, että 
demokratia palautetaan ja valta siirretään demokraattisesti valitulle presidentille vuoden 
1999 lopussa, ja esitti viranomaisten suunnitelman siirtymäkautta varten sekä vapaiden 
vaalien pitämistä koskevan aikataulun. 
Lisäksi Nigerin valtuuskunta esitti joitakin poliittisia sitoumuksia, jotka jossakin määrin 
myötäilivät Euroopan unionin esittämiä asioita ja huolenaiheita. 
Neuvottelujen lopuksi EU:n puheenjohtaja totesi, että Euroopan unioni tervehtii 
tyydytyksellä Nigerin ilmoittamia aikomuksia palata demokratiaan, mutta toisti, että 
maan olisi lisäksi sitouduttava toteuttamaan kaksi asiaa: presidentti Baren murhaan 
liittyvien seikkojen tutkiminen sekä siviilihallinnon vallan lisääminen siirtymäkaudella. 
Vastauksena näihin kahteen huolenilmaukseen Nigerin viranomaiset esittivät Euroopan 
unionille 3. kesäkuuta asiakirjan, joka sisälsi uusia sitoumuksia näiden kahden asian 
osalta sekä kertomuksen jo suoritetuista toimenpiteistä demokratiaan siirtymisen 
valmistelemiseksi Nigerissä. 
Arvioidakseen maan tilannetta tarkemmin ja valmistellakseen ehdotustaan 
siirtymäkauden strategiaksi komissio lähetti Nigeriin arviointiryhmän, joka vieraili 
maassa 6.-11. kesäkuuta. Käynnin aikana pidettiin kokouksia paitsi sotilas- ja 
siviiliviranomaisten kanssa myös kansalaisyhteiskunnan edustajien (yhdistykset, 
kansalaisjärjestöt, poliittiset puolueet, älymystö jne.) kanssa. Ryhmä tuli siihen 
tulokseen, että kansalaisten perusoikeuksia nyt kunnioitetaan ja monia toimenpiteitä on jo 
toteutettu sen valmistelemiseksi, että demokratiaan voidaan siirtyä noudattaen uskottavaa 
suunnitelmaa siirtymäkauden jäljellä olevan ajan. 
Ryhmä havaitsi kuitenkin muutosprosessin tiellä olevan myös mahdollisia riskejä, joita ei 
voida jättää huomiotta. 
Vaikka Nigerin viranomaiset ovat antaneet demokratian palauttamiseen ja poliittisiin 
oikeuksiin liittyviä sitoumuksia, maa on vasta aloittamassa siirtymävaihetta, joka toivon 
mukaan johtaa ilmoitettuun päämäärään. Komissio toteaa, että demokratian periaatteiden 
ja poliittisten oikeuksien kunnioittamista ei vielä ole varmistettu, joten yhtä 5 artiklassa 
mainituista perusasioista ollaan jatkuvasti noudattamatta. Nigerin viranomaiset ovat 
sitoutuneet palauttamaan demokratian vuoden 1999 loppuun mennessä, mutta komissio 
ehdottaa, että EU päättäisi AKT-EY-yleissopimuksen 366a artiklan 3 kohdan mukaisina 
tarvittavina toimina aloittaa uudelleen yhteistyön Nigerin kanssa vain asteittain ja 
ehdollisesti, kuten oheisessa kirjeluonnoksessa esitetään. Jos AKT-EY-yleissopimuksen 
mukaisia täyden yhteistyön uudelleen aloittamisen edellytyksiä ei ole täytetty 
siirtymäkauden lopussa, komissio tekee neuvostolle uuden ehdotuksen mahdollisesti 
tarvittavista lisätoimista. 
2. EHDOTUS 
Edellä olevan johdosta ja AKT-EY-yleissopimuksen 5 ja 366a artiklan sekä neuvoston 
puitepäätöksen 99/214/EY 2 artiklan nojalla komissio ehdottaa, että neuvosto päättäisi: 
saattaa päätökseen Nigerin kanssa pidetyt neuvottelut ja toteuttaa 31. joulukuuta 1999 
päättyvällä ajanjaksolla jäljempänä olevan neuvoston päätösehdotuksen liitteenä olevassa 
kirjeluonnoksessa esitetyt toimet: 
EHDOTUS: 
NEUVOSTON PÄÄTÖS 
AKT:n/Nigerin kanssa käytyjen, AKT-EY-yleissopimuksen 366a artiklan mukaisten 
neuvottelujen päättämisestä sekä tarvittavien toimien toteuttamisesta 
EUROOPAN UNIONIN NEUVOSTO, joka 
ottaa huomioon AKT-EY-yleissopimuksen 5 ja 366a artiklan, 
ottaa huomioon neljännen AKT-EY -yleissopimuksen 366a artiklan 
täytäntöönpanomenettelystä tehdyn neuvoston päätöksen 99/214/EY ja erityisesti sen 2 
artiklan, 
ottaa huomioon komission ehdotuksen 
sekä katsoo, että 
neljännen AKT-EY-yleissopimuksen perusasioita, sellaisina kuin ne mainitaan 
sopimuksen 5 artiklassa, vastaan on rikottu, 
AKT:n/Nigerin kanssa käytiin avoimet ja rakentavat neuvottelut 18 päivänä toukokuuta, 
jolloin Nigerin viranomaiset tekivät yksilöityjä sitoumuksia, joiden tarkoituksena on 
demokratian palauttaminen vuoden 1999 loppuun mennessä, 
demokratian periaatteiden ja poliittisten oikeuksien kunnioittamista ei vielä ole palautettu 
Nigerissä, ja 
sen vuoksi on välttämätöntä toteuttaa erityisiä toimia demokratian ja poliittisten 
oikeuksien palauttamisen tukemiseksi siirtymäkauden aikana, 
ON PÄÄTTÄNYT SEURAAVAA: 
1 artikla 
Nigerin kanssa käydyt, AKT-EY-yleissopimuksen 366a artiklan 2 kohdan mukaiset 
neuvottelut ovat päättyneet. 
2 artikla 
Hyväksytään liitteessä olevassa kirjeluonnoksessa esitetyt toimet neljännen AKT-EY-
yleissopimuksen 366a artiklan 3 kohdan mukaisina tarvittavina toimina. 
3 artikla 
Tämän päätöksen voimassaolo päättyy 31 päivänä joulukuuta 1999. 
LUONNOS 
Arvoisa Ministeri, 
EU tuomitsi 14. huhtikuuta 1999 päivätyssä julistuksessaan selvin sanoin Nigerin 
vallankaappauksen, jonka yhteydessä presidentti Bare murhattiin. Lisäksi EU valitti 
perustuslain soveltamisen keskeyttämistä sekä parlamentin ja hallituksen hajottamista. 
EU pitää AKT-EY-yleissopimuksen 5 artiklan määräyksiä erittäin tärkeinä. 
Ihmisoikeuksien, demokraattisten instituutioiden ja oikeusvaltion periaatteen 
kunnioittaminen ovat tämän yleissopimuksen perusasioita ja muodostavat siten 
suhteidemme perustan. 
EU katsoo, että presidentti Baren murha ja vallankaappaus, jota seurasi demokraattisten 
instituutioiden hajottaminen, olivat edellä mainittujen periaatteiden vakava loukkaus ja 
että niihin sisältyi väkivallantekoja, joita ei voida hyväksyä. 
Tämän vuoksi EU päätti 29. huhtikuuta 1999 kutsua Nigerin hallituksen ja AKT-valtiot 
neuvotteluihin arvioimaan tilannetta yksityiskohtaisesti ja korjaamaan se. 
Neuvottelut pidettiin Brysselissä 18. toukokuuta avoimen ja rakentavan ilmapiirin 
vallitessa. Niissä käsiteltiin useita perustavaa laatua olevia asioita ja esitettiin hallituksen 
suunnitelma demokratiaan palaamisesta. Nigerin hallitus teki näissä neuvotteluissa 
seuraavat poliittiset sitoumukset siirtymävaiheen ajaksi ja vahvisti asian myöhemmin 3. 
kesäkuuta 1999 päivätyssä kirjeessään EU:lle: 
• Presidentti Baren murhaan liittyvistä seikoista suoritetaan virallinen tutkimus. 
• Siviilihallinnon valtaa laajennetaan. 
• Vapaiden ja oikeudenmukaisten vaalien pitäminen seuraavan aikataulun mukaisesti: 
Heinäkuu 1999: kansanäänestys 
Lokakuu 1999: presidentinvaalien ensimmäinen kierros 
Marraskuu 1999: presidentinvaalien toinen kierros sekä parlamenttivaalit 
Joulukuu 1999: demokraattisin vaalein valitun presidentin virkaanasettaminen 
• Vallanjako, johon kuuluu itsenäinen oikeuslaitos 
• Siirtymävaiheen aikana on kunnioitettava moniarvoisuutta ja avoimuutta, johon 
kuuluu myös lehdistön vapaus ja vapaus seurata tiedotusvälineitä. 
• Kansallisen sovitteluneuvoston oman päätöksen noudattaminen siten, että 
sovitteluneuvoston jäsenet eivät ole vaalikelpoisia tulevissa vaaleissa 
• Hyvä hallintotapa 
• Kertomusten laatiminen uudistusten edistymisestä kuukausittain siirtymävaiheen 
aikana 
Euroopan unioni ja sen jäsenvaltiot ovat valmiita näiden sitoumusten johdosta 
päättämään AKT-EY-yleissopimuksen 366a artiklan nojalla käydyt neuvottelut. Koska 
demokratian periaatteiden ja poliittisten oikeuksien kunnioittaminen ei vielä ole täysin 
5 
palautettu, EU on päättänyt toteuttaa Nigerin demokratiaan siirtymisen yhteydessä 
seuraavat toimet 366a artiklan 3 kohdan mukaisina tarvittavina toimina: 
• Jo hyväksyttyjen ohjelmien toteuttaminen jatkuu suunnitelmien mukaisesti. 
• Tulevien ohjelmien suhteen noudatetaan asteittaista, ehdollista lähestymistapaa, joka 
noudattelee muutosprosessin todistettua edistymistä. Muutoksen alkuvaiheessa EU:n 
apu keskitetään vaalien tukemiseen, ja sen jälkeen sitä laajennetaan vähitellen aloille, 
jotka hyödyttävät väestöä suoranaisesti, kuten humanitaariset toimet sekä 
elintarviketurvaan, terveyteen ja koulutukseen liittyvät toimet, kunnes siirtymäkauden 
lopussa päästään normaaliin yhteistyöhön. Siirtymäkauden lopussa on tarkoitus antaa 
tukea erityisesti näiden alojen talousarviolle, jos Kansainvälisen valuuttarahaston 
kanssa on siihen mennessä tehty puitesopimus. 
EU tulee seuraamaan muutosprosessia tarkoin, varaa itselleen oikeuden tarkistaa 
kantaansa tarpeen vaatiessa ja korostaa Nigerin viranomaisten kanssa käytävän jatkuvan 
poliittisen vuoropuhelun merkitystä demokratian ja poliittisten oikeuksien 
palauttamisessa sekä Nigerin ja EU:n välisten suhteiden normalisoinnissa. 
Komission puolesta • Neuvoston puolesta 
Kopio : Zimbabwen suurlähettiläs 
Uiko- ja yhteistyöministeri 
Aichatou Mindaoudou 
ISSN 1024-4492 
KOM(1999) 350 lopullinen 
ASIAKIRJAT 
FI 06 11 16 01 
Luettelonumero : CB-CO-99-350-FI-C 
Euroopan yhteisöjen virallisten julkaisujen toimisto 
L-2985 Luxemburg 
%